Súradnice: 48°56′6″S 16°18′37″V﻿ / ﻿48,93500°S 16,31028°V﻿ / 48.93500; 16.31028

**Miroslavské kopce** sú národná prírodná pamiatka č. 2265, tvorená siedmimi samostatnými vrchmi - *Větrník, Přední a Zadní Markův kopec, Ve vinohradu, U letiště, U kamene a Zmrzlé* v katastrálnom území obce Miroslav, geomorfologicky patriacimi k Olbramovickej pahorkatine (súčasť Drnholeckej pahorkatiny v Dyjsko-svrateckom úvale). Výmera je 30,8 ha, nadmorská výška 234-297 m. Zriadená bola vyhláškou č. 454/2004 Zb. s účinnosťou od 15. augusta 2004. Správu vykonáva SCHKO Pálava.

Ochrana
-------

Predmetom ochrany sú skalné spoločenstvá a vegetácia teplomilných stepných lád s výskytom chránených druhov rastlín a živočíchov. Územie rezervácie je poškodené poľnohospodárskou činnosťou, na Prednom Markovom kopci stojí vodojem. Podľa plánu starostlivosti by malo dôjsť k odstráneniu nepôvodných drevín, najmä agátu a borovice čiernej.

Geológia
--------

Podložie je tvorené polymiktným miroslavským zlepencom karbónského veku (stefan) a neogénnymi (egenburg-otnang) brakickými až sladkovodnými kremennými pieskami s telesami piesčitých ílov a štrkov. Kvartérny pokryv tvoria pleistocénne spraše a holocénne piesčitohlinité sedimenty.

Flóra
-----

Najhodnotnejším a zároveň najrozšírenejším porastom sú širokolisté suché trávniky, pre ktoré sú typické stoklas vzpriamený, kostrava žliabkatá, mednička sedmohradská, ometlina štíhla, cesnak žltý, modrica nebadaná, menej častý je sezel feniklový, klinček kartuziánsky, oman vŕbolistý, chlpánik Bauhinov, v nízkych trstnatých trávnikoch dominuje kostrava valeská, ostrica nízka a kavyľ vláskovitý, dopĺňajú ich jagavka konáristá, sezel sivý, nátržník piesočný alebo dúška včasná, na zlepencových odkryvoch rastie kostrava sivá, tarica horská, lomikameň trojprstý, rozchodník prudký, v skalných štrbinách slezinník rutovitý. Z osobitne chránených rastlín sú zastúpené astra kopcová, zlatovlások obyčajný, kozinec vičencovitý, nevädza Triumfettova, guľôčka bodkovaná, slamiha piesočná, poniklec lúčny, divozel tmavočervený a rad ďalších.

Fauna
-----

Zo zástupcov teplomilnej entomofauny to sú modlivka zelená, bystrušky, húseničiar pižmový, hrobárik veľký, hnojníci, zlatohlávok uhorský, krasoňi, pásavky a májky, z motýľov piadivka zanovätníková, očkáň ovsíkový, zo stavovcov jašterica krátkohlavá a vtáky - strnádka lúčna, prepelica poľná, jarabica poľná, pŕhľaviar červenkastý, penica jarabá, krutohlav hnedý alebo ďateľ hnedkavý.

Referencie
----------

1. ↑   *Stránky AOPK ČR* [online]. [Cit. 2017-01-26]. Dostupné online. (po česky)

Pozri aj
--------

* Zoznam chránených území v okrese Znojmo

Iné projekty
------------

Commons
* Spolupracuj na Commons Commons ponúka multimediálne súbory na tému **Miroslavské kopce**

Externé odkazy
--------------

* Stránka Citadella.cz Archivované 2016-07-29 na Wayback Machine
* Na stránkach mesta Miroslav Archivované 2017-02-02 na Wayback Machine
* Fotogaléria Miroslavské kopce
* Vyhláška Ministerstva životného prostredia o vyhlásení Národnej prírodnej pamiatky

Zdroj
-----

*Tento článok je čiastočný alebo úplný preklad článku Miroslavské kopce na českej Wikipédii.*


| * z
* d
* u
Chránené územia v okrese Znojmo |
| --- |
| Národný park | 
* Národný park Podyjí

 |
| Národná prírodná rezervácia | 
* Krumlovsko-rokytenské slepence

 |
| Národné prírodné pamiatky | 
* Miroslavské kopce

 |
| Prírodné rezervácie | 
* Bílý kříž
* Cornštejn
* Karlov
* Na Bítovské cestě
* Na Kocourkách
* Pod Havranem
* Podhradské skály
* Růžový vrch
* Templštejn
* Tisová stráň
* U doutné skály
* Velká skála

 |
| Prírodné pamiatky | 
* Bau
* Bílá skála u Jamolic
* Božický mokřad
* Cínová hora
* Čekal
* Černice
* Červený rybníček
* Dyjské svahy
* Fládnitzské vřesoviště
* Havranické vřesoviště (zrušená)
* Hevlínské jezero
* Horáčkův kopeček
* Horecký kopec
* Hradišťské terasy (zrušená)
* Horní Karlov
* Ječmeniště
* Kamenná hora u Derflic
* Kaolinka
* Kopečky u Únanova
* Kraví hora (zrušená)
* Kysibl
* Lapikus
* Lom u Žerůtek
* Losolosy
* Mandloňová mez (zrušená)
* Mašovický lom
* Mikulovické jezero
* Načeratický kopec
* Oleksovická mokřina
* Oleksovické vřesoviště
* Orlí hnízdo
* Petrovy skály
* Pod Šibeničním kopcem
* Popické kopečky (zrušená)
* Protržený rybník
* Pustý kopec u Konic
* Rudlické kopce
* Skalky u Havraníků
* Spálená
* Střebovský kopec
* Stříbrný vrch
* Šafářka
* Šidlovy skalky
* Široký
* Štěpánovský lom
* Tasovické svahy
* Trávní dvůr
* U Huberta
* U kapličky
* U Michálka
* Údolí Dyje (zrušená)
* Uherčická louka
* Ve Žlebě
* Vraní vrch
* Vrbovecký rybník
* Výrovické kopce
* Zmijiště
* Žleby

 |
| Prírodné parky | 
* Jevišovka
* Rokytná
* Střední Pojihlaví

 |